Mjelde ferdig i Start etter sesongen
Mandag morgen informerte Mons Ivar Mjelde spillere og andre ansatte i Start om at han gir seg som trener i klubben etter sesongen. - Tiden har gått veldig fort siden jeg kom til Start i 2011. Noen av dere har vært her hele tiden, mange er nye. Det har vært noen utfordringer innimellom, men vi har stått sammen og løst disse. Klubben har tatt noen steg i forhold til å være en enhet – med en felles retning. For å unngå spekulasjoner så ønsker jeg å formidle at klubben og jeg er kommet til enighet om at fire og et halvt år er forholdsvis lenge som hovedtrener – og at vi derfor skiller lag etter sesongslutt. Det er ingen dramatikk i dette, sa Mons Ivar Mjelde i klubblokalene på Sparebanken Sør Arena heter det i en pressemelding fra klubben. Brasseperle for Start i helgen:- VerdensklasseStart er på tiendeplass i Tippeligaen etter 14 serierunder. Start slo Aalesund 3-1 lørdag. En veldig viktig seier for sørlandsklubben. Mjelde har ledet Start i fire og ett halvt år når han gir seg i november. - Jeg kan love alle sammen at jeg fortsatt skal være 100 prosent til å stole på fremover. Jeg skal jobbe ekstremt hardt sammen med dere – og jeg har utrolig lyst til at vi skal fortsette å utvikle oss som lag og enkeltspillere. Det Start-laget som overtas av andre skal vi andre kunne være stolte av. Den lojaliteten og viljen til å yte som er i denne gruppa, setter jeg utrolig pris på. Slik skal det være også det neste halvåret, sa Mjelde mandag.Fædrelandsvennen skrev før helgen at styreleder Magen Kristiansen og resten av Start-styret allerede forrige torsdag diskuterte en kommende Start-trener. En gruppe er satt ned for å finne den nye treneren, i denne gruppen sitter blant annet tidligere Start-spiller Pål Lydersen. «Tom Nordlie er sterkt ønsket av fans og omgivelser. Samtidig er det sterke krefter i klubben, deriblant styreleder Magne Kristiansen, som er skeptisk til Avaldsnes-treneren. Nordlie har klausul i kontrakten som gjør at han kan gå til Start vederlagsfritt», skriver Fædrelandsvennen. Berisha går gratis:- Burde gitt minst åtte millioner Tom Nordlie trener nå Avaldsnes i toppserien for kvinner, Avaldsnes ligger på 2. plass bak LSK Kvinner. Lokalavisen mener Jerv-trener Steinar Pedersen er manges favoritt, mens Mattias Andersson og Viggo Strømme er to utfordrere til jobben.
Fædrelandsvennen tror Tom Nordlie eller Steinar Pedersen overtar som Start-trener etter Mons Ivar Mjelde.